b'\n_START_ARTICLE_\nBurnley F.C.\n_START_PARAGRAPH_\nBurnley Football Club je angle\xc5\xa1ki nogometni klub iz mesta Burnley. Ustanovljen je bil leta 1882 in trenutno igra v Premier League, ko je v sezoni 2015/16 napredoval iz 2. angle\xc5\xa1ke nogometne lige._NEWLINE_Burnley je bil dvakrat angle\xc5\xa1ki prvak (v sezonah 1920/21 in 1959/60), leta 1914 je osvojil FA pokal in v letih 1960 in 1973 Community Shield pokal. V evropskih tekmovanjih pa je leta 1961 dosegel \xc4\x8detrtfinale Evropske lige, kjer ga je izlo\xc4\x8dil Hamburg. Burnley pa je tudi eden od treh angle\xc5\xa1kih klubov (poleg Wolverhampton Wanderersov in Preston North Enda), ki so osvojili naslove v vseh \xc5\xa1tirih angle\xc5\xa1kih nogometnih divizijah._NEWLINE_Burnleyjev doma\xc4\x8di stadion je Turf Moor, ki sprejme 21.401 gledalca. Barvi dresov sta modra in rde\xc4\x8da. Nadimek nogometa\xc5\xa1ev je The Clarets._NEWLINE_Burnley pa je tudi eden od ustanovnih klubov angle\xc5\xa1ke nogometne lige.'